stanford-oval/wikipedia huggingface dataset:
Miguel Palanca

| Henkilötiedot |
| --- | --- | --- |
Koko nimi: Miguel Palanca Fernández
Syntymäaika: 18. joulukuuta 1987 (ikä 36)
Syntymäpaikka: Tarragona, Espanja
Pelipaikka: hyökkääjä, oikea laitalinkki
Pituus: 172 senttimetriä
Seura
Seura: Castellón
Pelinumero: –
Seurat
| Vuodet | Seura | O (M) |
| 2006–2008 2007 2008–2009 2008– 2009–2010 | Espanyol B Espanyol Real Madrid Castilla Real Madrid → Castellón (laina) |  1 (0)  3 (0) 0 (0) |
 Seurajoukkueuran tilastot kattavat vain kansalliset sarjat, päivitetty 25. elokuuta 2009.
Miguel Palanca Fernández (s. 18. joulukuuta 1987 Tarragona, Espanja) on espanjalainen jalkapalloilija, pelipaikaltaan hyökkääjä. Hän edustaa Castellónia lainasopimuksella Real Madridista.
Palancan isä Santi Palanca pelasi aikanaan Gimnàsticissa ja Espanyolissa.
Ura

Palanca on barcelonalaisen Espanyolin kasvatti. Kaudet 2006–2008 hän pelasi seuran reservijoukkueessa. Edustusjoukkueessa ja Espanjan pääsarjassa Primera Divisiónissa hän debytoi 29. huhtikuuta 2007 ottelussa Sevillaa vastaan.
Edustustettuaan Espanyolia yli kymmenen vuotta Palanca siirtyi 2 + 1 -vuotisella sopimuksella Real Madridiin kesällä 2008. Hän aloitti kauden 2008–2009 seuran reservijoukkueessa Castillassa, mutta nousi uuden valmentajan Juande Ramosin alaisuudessa edustusjoukkueeseen. Ensiesiintymisensä hän teki klassikko-ottelussa Barcelonaa vastaan 13. joulukuuta 2008.
Kaudeksi 2009–2010 Palanca lainattiin Segunda Divisiónin Castellóniin.
Aiheesta muualla

Palancan esittely Real Madridin sivustolla (espanjaksi)
Mother (pelisarja)

| Mother |
| --- | --- |
Kehittäjä:  Ape, HAL Laboratory, Brownie Brown
Julkaisija:  Nintendo
Suunnittelija:  Shigesato Itoi
Lajityyppi:  roolipeli
Alusta:  Famicom, SNES, Game Boy Advance, Wii U
Ensijulkaisu:  Mother (1989)
Viimeisin julkaisu:  Mother 3 (2006)
Aiheesta muualla
MobyGames
Lisää peliartikkeleitaVideopelien teemasivulla
Mother on japanilainen roolipelisarja, jonka on luonut ja käsikirjoittanut Shigesato Itoi. Sarjan pelit ovat tunnettu huumoristaan, omaperäisyydestään ja muiden roolipelien parodisoinnista. Sarjasta on julkaistu kolme osaa, joista viimeistä ei ole toistaiseksi julkaistu Japanin ulkopuolella. Pelien julkaisijana on toiminut Nintendo.
MOTHER-pelien viholliset ovat muista roolipeleistä varsin poikkeavia, sillä ne vaihtelevat avaruusolioista hippeihin. Taisteluaseina käytetään hyvin arkisia esineitä, kuten paistinpannua tai pesäpallomailaa. Eräät hahmot voivat myös käyttää niin kutsuttuja PSI-voimia, jotka koostuvat sekä parantavista, vahingoittavista että statukseen vaikuttavista kyvyistä. Voimien käyttämiseen tarvitaan tietynlaisia pisteitä, joita voidaan nostaa uudelleen esimerkiksi esineiden avulla.
Historia

Pelisarja sai alkunsa sen jälkeen kun Itoi oli esittänyt ideansa nykyaikaan sijoittuvasta roolipelistä Shigeru Miyamotolle vieraillessaan Nintendon luona muilla asioilla. Miyamoto piti ideaa lupaavana, mutta vaati kuitenkin että Itoi keventäisi muita työtehtäviään ensin. Itoi suostui ja kasasi ryhmän tekemään työtä pelin parissa Ichikawassa, Chiban prefektuurissa. Tästä pelistä tuli Mother. Itoi käsikirjoitti pelin kokonaan. Sen kehitti Ape ja Nintendo julkaisi sen 27. heinäkuuta 1989 Japanissa Famicom-konsolille.
Jatko-osan Mother 2 kehitystyö kesti yhteensä viisi vuotta, ylittäen aikataulunsa useaan otteeseen. Kehitystyö oli suurissa vaikeuksissa ennen kuin tuottaja Satoru Iwata liittyi tiimiin ja onnistui pelastamaan pelin. Pelin kehittivät Ape ja HAL ja Nintendo julkaisi sen Super Famicom-konsolille 27. elokuuta 1994. Peli lokalisoitiin englannin kielelle Pohjois-Amerikan markkinoita varten nimellä EarthBound.
Mother 3 -pelin kehitystyö Nintendo 64 -konsolille julkistettiin vuonna 1996, mutta myöhemmin vuonna 2000 kehitystyö ilmoitettiin keskeytetyksi. Lopulta projekti kuitenkin virvoitettiin Game Boy Advance -pelinä. Asia julkistettiin, kun sarjan luoja Shigesato Itoi mainitsi asiasta Mother 1+2 kokoelman, joka sisälsi sovitukset sarjan aiemmista osista samaiselle käsikonsolille, televisiomainoksessa vuonna 2003. Pelin kehittivät HAL ja Brownie Brown ja Nintendo julkaisi sen Game Boy Advancelle 20. huhtikuuta 2006 Japanissa.
Itoin mukaan sarjalle ei ole tulossa neljättä osaa.
Pelit

| Osa | Alusta | Julkaistu | Muuta |
| --- | --- | --- | --- |
| Mother | Nintendo Entertainment System | 27. heinäkuuta 1989 (Japani) | Uudelleenjulkaistiin Virtual Console -pelinä vuonna 2015, minkä yhteydessä peli julkaistiin ensimmäistä kertaa Japanin ulkopuolella nimellä Earthbound Beginnings. |
| Mother 2 - Gyiyg no Gyakushuu | Super Nintendo Entertainment System | 27. elokuuta 1994 (Japani) 1. kesäkuuta 1995 (Yhdysvallat ja Kanada) | Julkaistu Pohjois-Amerikassa nimellä EarthBound. Uudelleen julkaistiin vuonna 2013 Virtual Console -pelinä ensimmäistä kertaa maailmanlaajuisesti. |
| Mother 1+2 | Game Boy Advance | 20. kesäkuuta 2003 (Japani) | GBA-käännös kahdesta ensimmäisestä pelistä. Käännöstä ei ole julkaistu Japanin ulkopuolella. |
| Mother 3 | Game Boy Advance | 20. huhtikuuta 2006 (Japani) | Peliä ei ole julkaistu Japanin ulkopuolella. |
Aiheesta muualla

Pelisarja MobyGamesissä (englanniksi)
Starmen.net (englanniksi)
Mother 1
Mother 2
Mother 3
Mulki Mölsä

Mulki Mölsä
| --- | --- |
Syntynyt:  11. marraskuuta 1958  (65 vuotta) Burhakaba  
Kansalaisuudet:  Suomi, Somalia  
Ammatit:  tutkija, lääkäri  
muokkaa - muokkaa wikitekstiä - muokkaa Wikidataa
Mulki Elmi Mölsä (s. 11. marraskuuta 1958 Burhakaba, Somalia) on somalialainen lääkäri ja tutkija. Mölsää pidetään yhtenä monikulttuurisuuden uranuurtajana, joka on edistänyt merkittävästi yhteisymmärrystä somalialaisten ja suomalaisen yhteiskunnan välillä. Mölsä on toiminut 1990-luvun taitteesta lähtien laajasti maahanmuuttajien kotouttamiseksi ja ympärileikkausperinteen lopettamiseksi. Vuonna 2001 Mölsä julkaisi miehensä kanssa Somalialaisen keittokirjan.
Ura

Mölsä kouluttautui Mogadishussa lääkäriksi Siad Barren sosialistisessa diktatuurissa, jossa tyttöjen koulunkäynti tehtiin mahdolliseksi osana yhteiskunnan modernisointia. Lääkäriopinnoissa Mölsä erikoistui neurokirurgiaan. Mölsä muutti Suomeen 1985 ja sai lääkärin pätevyyden Suomessa 1989. Suomessa Mölsä on toiminut lääkärinä pääkaupunkiseudulla ja tutkijana Stakesissa, Tampereen yliopiston rokotetutkimuslaitoksella ja Terveyden ja hyvinvoinninlaitoksella.
Mölsä oli Mida Finnsom -hankkeessa vuonna 2008 Hargeisan yliopistossa psykiatrian opettajana. 2016-2017 hän oli Mogadishussa lääketieteen lehtorina Somalian kansallisella yliopistossa ja opetussuunnitelman suunnittelijana.
Yksityiselämä

Mölsä tapasi puolisonsa Pekka Mölsän kehitysaputyöntekijöiden joukosta Somaliassa. Heillä on neljä lasta.
Julkaisut

Mölsä, Mulki ; Mölsä, Pekka: Somalialainen keittokirja : Buugga cuntokaris Soomaaliyeed.  Itämerikeskussäätiö ; Psykiatrian yhteistyö, 2001.  ISBN 951-98724-2-6.
Mölsä, Mulki: Ajat ovat muuttuneet.  Ihmisoikeusliitto, 2004.  ISBN 951-95590-8-6.  Teoksen verkkoversio (pdf).
Mulkonen

| Mulkonen |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°18′26″N, 23°49′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Valkoseen 
Järvinumero:  35.421.1.009
Mittaustietoja
Pinnankorkeus:  150,3 m  
Rantaviiva:  0,642 km  
Pinta-ala:  1,37 ha  
Saaria:  ei saaria 
 fiMulkonen 
Mulkonen  on Pirkanmaalla Virroilla Ilomäen kylän lähellä sijaitseva lampi.
Maantietoa

Lammen pinta-ala on 1,4 hehtaaria, se on 300 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Lammen vedenpinnan korkeus on 150,3 metriä mpy.
Mumbo Jumbo

Mumbo Jumbo on suomalaisen pop accappellan pioneereihin kuuluva lauluyhtye, joka teki singlen vuonna 1992 ja albumin Selecta-levymerkille vuonna 1993. Myöhemmin ilmestyi lastenlevy Kantojen valtakunta omalle Mumbomusic-merkille. Levy perustuu Jan-Erik Anderssonin samannimiseen taideteokseen ja tarinaan.  Mumbo Jumbo teki laajoja konserttikiertueita Suomessa, joista mainittakoon Baltic Jazz, Imatra Big Band Festival ja Pori Jazz. Porissa yhtye esiintyi Rauma Factoryn, Cotton Clubin ja Kirjurinluodon konserteissa amerikkalaisen lauluyhtyeen Manhattan Transfer kanssa. Mumbo Jumbo on kiertänyt ahkerasti maamme kouluja konserttikeskuksen järjestämissä konserteissa, jotka huipentuivat Yleisradion televisioidulle Musabusa-kiertueelle.
Yhtye vuorotteli How Many Sisters-lauluyhtyeen kanssa housebandinä Heikki Kahilan tuottamassa tv-viihdeohjelmasarjassa Pellit auki vuosina 1993–1994, Ohjelmasarjan kapellimestarina toimi Jari Puhakka. Monista muista tv-esiintymisistä mainittakoon Sing Sing Sing-ohjelmasarja, jonka tuottaja oli Matti Heinivaho. Lasten musiikkilevyltään Mumbo Jumbo on esittänyt kantolaulujaan kuten "Aurinkokarnevaalit" mm. Pikku kakkosessa.
Mumbo Jumbolla oli esityksissään usein mukana vieraileva naissolisti kuten Ami Aspelund, Marjatta Leppänen, Sonja Lumme, Heidi Kyrö, Honey B ja Merja Larivaara.
Yhtyeen jäsenet käyttävät taiteilijanimiä joiden taakse kätkeytyvät yhtyeen perustaja Ari Ainasoja, sekä Dick Holmström, Pette Rissanen, Kalle Karttunen ja Risto Ala-Kaila. Myöhemmin yhtye esiintyi yleensä kvartettina ja keikkavahvuuteen liittyivät laulajat Elie Forrester ja Il Mariachi ( Elias Aarnio ja Ilmari Pirttilä). Pääosan yhtyeen lauluista on säveltänyt ja/tai sovittanut Ari Ainasoja. Yhtye on "telakalla", mutta saattaa esiintyä yhä silloin tällöin.
Kokoonpano

Burnout, Richie (Risto Ala-Kaila) – laulu
Cartoon, K. J. (Kalle Karttunen) – laulu
Crazy, Dick (Dick Holmström) – laulu
Davis, Pette (Pette Rissanen) – laulu
Always, Archie (Ari Ainasoja) – laulu
Diskografia

Mumbo Jumbo (single 1992, Selecta)
Window (1993,  Selecta)
Kantojen valtakunta Kantojen valtakunta ( 1998, Mumbomusic)
Aiheesta muualla

Mumbo Jumbon esitystuotanto Suomen äänitearkistossa (1901–1999)
Pyhä Saara

Pyhä Saara voi viitata seuraaviin:
Saara, Abrahamin vaimo
Musta Saara eli Saara Egyptiläinen, romanien suojeluspyhimys
Saara Egyptiläinen (300-luku), nunna ja erämaakilvoittelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint Sarah”, voi hakea sivunnimihaulla, laajalla sivunnimihaulla tai tekstihaulla.
Montenegron jalkapalloliiga

| Montenegron jalkapalloliiga |
| --- | --- |
Laji:  Jalkapallo
Maa(t):   Montenegro
Perustettu:  2006
Joukkueita:  12
Hallitseva mestari:  FK Sutjeska
Montenegron jalkapalloliiga on Montenegron jalkapallon korkein sarjataso. Liiga perustettiin Montenegron itsenäistyttyä vuonna 2006. Liiga toimii Montenegron jalkapalloliiton alaisuudessa. Vuosina 2003-2006 Montenegron liiga oli toinen Serbia ja Montenegron
kakkosliigan kahdesta divisioonasta.
Joukkueet kaudella 2019–2020

FK Budućnost (Podgorica)
FK Grbalj  (Radanovići)
FK Iskra Danilovgrad (Danilovgrad)
FK Kom (Podgorica)
FK Mladost (Podgorica)
OFK Petrovac (Petrovac)
FK Podgorica (Podgorica)
FK Rudar Pljevlja (Pljevlja)
FK Sutjeska (Nikšić)
FK Zeta (Golubovci)
Tilastoja > Mitalistit

| Kausi | Mestari | Hopeaa | Pronssia |
| --- | --- | --- | --- |
| 2006–07 | FK Zeta | FK Budućnost | FK Grbalj |
| 2007–08 | FK Budućnost | FK Zeta | FK Mogren |
| 2008–09 | FK Mogren | FK Budućnost | FK Sutjeska |
| 2009–10 | FK Rudar | FK Budućnost | FK Mogren |
| 2010–11 | FK Mogren | FK Budućnost | FK Rudar |
| 2011-12 | FK Budućnost | FK Rudar | FK Zeta |
| 2012-13 | FK Sutjeska | FK Budućnost | FK Čelik Nikšić |
| 2013-14 | FK Sutjeska | FK Lovćen | FK Čelik Nikšić |
| 2014-15 | FK Rudar | FK Sutjeska | FK Budućnost |
| 2015-16 | FK Mladost | FK Budućnost | FK Rudar |
| 2016-17 | FK Budućnost | FK Zeta | FK Mladost |
| 2017-18 | FK Sutjeska | FK Budućnost | FK Mladost |
| 2018-19 | FK Sutjeska | FK Budućnost | FK Zeta |
Tilastoja > Maalikuninkaat

| Kausi | Pelaaja | Seura | Maaleja |
| --- | --- | --- | --- |
| 2006-07 |  Damir Čakar  Žarko Korać | Rudar Pljevlja Vojvodina | 16 |
| 2007-08 |  Ivan Jablan | Lovćen Cetinje | 13 |
| 2008-09 |  Fatos Bećiraj | Budućnost | 18 |
| 2009-10 |  Ivan Bošković | Grbalj | 28 |
| 2010–11 |  Ivan Vuković | FK Budućnost | 20 |
Tilastoja > UEFA:n maakohtainen ranking

UEFA:n maapisteranking kaudelle 2010–2011:
45  Armenian jalkapalloliiga
46  Walesin liiga
47  Montenegron jalkapalloliiga
48  Formuladeildin
49  Pohjois-Irlannin Valioliiga
Aiheesta muualla

Montenegron jalkapalloliitto (Arkistoitu – Internet Archive) (montenegroksi)
Pöyhijäorneerot

| Pöyhijäorneerot |
| --- | --- |
 Ruosteorneero (Synallaxis unirufa)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pöyhijäorneerot Synallaxis  Vieillot, 1818
Katso myös
   Pöyhijäorneerot Wikispeciesissä   Pöyhijäorneerot Commonsissa 
Infobox OKNimi-testi OK: 
Pöyhijäorneerot (Synallaxis) on orneerojen heimoon kuuluva lintusuku[lähde? ]. Suvussa on 36 lajia.
Lajit

Bahianorneero (Synallaxis cinerea)
Harmaaotsaorneero (Synallaxis hypospodia)
Hiiriorneero (Synallaxis infuscata)
Isopöyhijäorneero (Synallaxis subpudica)
Kaneliselkäorneero (Synallaxis candei)
Kastanjakurkkuorneero (Synallaxis cherriei)
Keltarintaorneero (Synallaxis albilora)
Kosteikko-orneero (Synallaxis gujanensis)
Liuskeorneero (Synallaxis brachyura)
Lyijyorneero (Synallaxis cinerascens)
Mustakurkkuorneero (Synallaxis castanea)
Mustanaamaorneero (Synallaxis tithys)
Mustapyrstöorneero (Synallaxis rutilans)
Mustarintaorneero (Synallaxis albigularis)
Nokiotsaorneero (Synallaxis frontalis)
Nokipöyhijäorneero (Synallaxis moesta)
Orinoconorneero (Synallaxis beverlyae)
Paanupyrstöorneero (Synallaxis hypochondriaca)
Perunpöyhijäorneero (Synallaxis maranonica)
Pikkupöyhijäorneero (Synallaxis stictothorax)
Pitkänokkaorneero (Synallaxis propinqua)
Pitkäpyrstöorneero (Synallaxis courseni)
Punalakkiorneero (Synallaxis spixi)
Punaolkaorneero (Synallaxis hellmayri)
Punarintaorneero (Synallaxis erythrothorax)
Roraimanorneero (Synallaxis macconnelli)
Ruostelakkiorneero (Synallaxis cabanisi)
Ruosteorneero (Synallaxis unirufa)
Ruostepääorneero (Synallaxis fuscorufa)
Rusoposkiorneero (Synallaxis scutata)
Ruusuvatsaorneero (Synallaxis zimmeri)
Saniaisorneero (Synallaxis azarae)
Savanniorneero (Synallaxis albescens)
Sukaskurkkuorneero (Synallaxis kollari)
Tulilakkiorneero (Synallaxis ruficapilla)
Viirupöyhijäorneero (Synallaxis cinnamomea)
Aiheesta muualla

ITIS: Synallaxis (englanniksi)
Pyhä Romuald

| Pyhä Romuald |
| --- | --- |
 Pyhä Romuald
Henkilötiedot
Syntynyt: n. 951 Ravenna, Italia
Kuollut: 19. kesäkuuta 1027 Val-di-Castrom, Italia
Kansalaisuus:  italialainen
Ammatti:  munkki
Pyhä Romuald (myös Romualdo; n. 951 Ravenna, Italia – 19. kesäkuuta 1027 Val-di-Castrom, Italia) oli italialainen aatelismies, munkki ja pyhimys. Hän eli paheellista elämää, kunnes näki isänsä Sergiuksen tappavan kaksintaistelussa sukulaisensa. Romuald päätti sovittaa rikoksen ryhtymällä benediktiinimunkiksi Italian Sant’Apollinare-in-Classessa lähellä Ravennaa. Hän vaelsi ympäri Italiaa palvellen kirkkoa ja auttoi vuoteen 1012 mennessä perustamaan tai uudistamaan melkein sata erakkomajaa ja luostaria. Romuald yritti evankelisoida slaavit ilman suurta menestystä ja perusti uuden benediktiiniläissääntökunnan haaran. Hänen ensimmäisiä opetuslapsiaan olivat pyhimykset Adalbert ja Boniface sekä Johannes ja Benedictus. Romuald vietti elämänsä neljätoista viimeistä vuotta eristyksissä ja kuoli Val-di-Castrossa luonnollisista syistä. Hänen symboleitaan ovat kainalosauva ja tikkaat. Paavi Gregorius XIII kanonisoi Romualdin 1582, ja hän on Italian Camaldolin ja Puolan Suwalkin suojeluspyhimys. Hänen juhlapäiväänsä vietetään 19. kesäkuuta (aikaisemmin 7. helmikuuta).
Ren

Ren voi tarkoittaa seuraavia:
Ren TV (ven. РЕН ТВ), venäläinen televisiokanava
Ren-nimisiä henkilöitä:
Ren Jie (s. 1980), kiinalainen pistooliampuja
Ren Xuecheng (s. 1985), kiinalainen painija
Ren Zhengfei (s. 1944), kiinalainen yrittäjä, Huawein perustaja ja toimitusjohtaja
Ren Ziwei (s. 1997), kiinalainen kaukalopikaluistelija ja olympiavoittaja
MC Ren, oik. Lorenzo Jerald Patterson (s. 1969), yhdysvaltalainen rap-muusikko
Ren Gill, walesilainen muusikko
kuvitteellisia henkilöitä:
Kylo Ren, alk. Ben Solo, Tähtien sota -elokuvien hahmo
Ren Höek, chichuahua kanadalaisessa piirrossarjassa Ren ja Stimpy
Ren Tobari, teini-ikäinen poika tv-sarjassa Digimon Fusion.
Pyhä Rosalia

| Pyhä Rosalia |
| --- | --- |
 Pyhä Rosalia
Henkilötiedot
Syntynyt: n. 1130 Palermo, Sisilia
Kuollut: n. 1160 Monte Pellegrino, Italia
Muut tiedot
Lempinimet:  La Santuzza eli “pieni pyhimys”
Pyhä Rosalia (n. 1130 Palermo, Sisilia – n. 1160 Monte Pellegrino, Italia) oli pyhimys, erakko ja ihmeidentekijä joka tunnettiin katumuselämänsä ankaruudesta. Nainen oli Sinibaldin ja Quisquinan tytär ja polveutui Kaarle Suuresta. Hänen kerrotaan nuoruudessaan jättäneen kotinsa ja piiloutuneen luolaan lähellä Bivonaa ja myöhemmin toiseen Monte Pellegrinossa lähellä Palermoa, jossa hän kuoli ja hänet haudattiin. Pyhimys ehti viettää 16 vuotta Monte Pellegrinossa ja kuoli 30-vuotiaana. Vuonna 1624 hänen jäännöksensä löydettiin ja tuotiin Palermon katedraaliin. Hän on seuraavien Italian paikkojen suojeluspyhimys: Baucina, Benetutti, Bivona, Campofelice di Roccella, Delia, Isola delle Femine, Lentiscosa, Palermo, Pegli, Racalmuto, San Mango Cilento, Santo Stefano Quisquina, Sisilia ja Vicari. Paavi Urban VIII laittoi hänen nimensä Martyrologium Romanumiin ja naisen juhlapäivää vietetään 4. syyskuuta. Nainen tunnetaan myös nimellä La Santuzza eli “pieni pyhimys”.
Putkilammi

| Putkilammi |
| --- | --- |
Valtiot:  Suomi
Kunnat:  Ylöjärvi
Koordinaatit:  62°02′05″N, 23°27′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  suo-oja Yliseen Latvajärveen 
Järvinumero:  35.583.1.013
Mittaustietoja
Pinnankorkeus:  199,4 m 
Rantaviiva:  0,768 km 
Pinta-ala:  0,04341 km² 
 fiPutkilammi 
Putkilammi  on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Putkilammi on osa Liesijärven valuma-aluetta.
Maantietoa

Lammen pituus on 250 metriä, leveys 200 metriä ja sen pinta-ala on 4,3 hehtaaria. Se sijaitsee kilometrin Aurejärven kirkosta kaakkoon ja se jää Putkinevalla yhdysteiden 3350 ja 3351 väliin. Lampea ympäröi tiheästi ojitettu Putkineva, josta laskee lampeen 18 suo-ojaa. Eteläisin oja on lammen laskuoja, joka kulkee etelään ja laskee 3,5 kilometrin päässä Yliseen Latvajärveen. Rantaviivan pituus on 750 metriä ja rantaviivaa reunustaa kapea avosuon kaistale. Itärannalla sijaitsee yksinäinen rakennus ja itärantaan johtaa yksinäinen kävelypolku. Polku on 150 metriä pitkä ja se tulee yhdystieltä 3350.
Remídio José Bohn

Remídio José Bohn
Remídio José Bohn (21. toukokuuta 1950 Feliz – 6. tammikuuta 2018) oli brasilialainen roomalaiskatolinen piispa. Hänet vihki papiksi Porto Alegren arkkihiippakuntaan Alfredo Vicente Scherer 29. marraskuuta 1975. Hänet nimitettiin Porto Alegren vihkipiispaksi sekä Uchi Maiuksen titulaaripiispaksi 18. tammikuuta 2006, ja piispaksi vihkiminen seurasi 17. maaliskuuta. Pääkonsekraattorina toimi Dadeus Grings, jota avustivat Aloísio Sinésio Bohn ja Redovino Rizzardo.
Bohn sai 28. joulukuuta 2011 nimityksen Cachoeira do Sulin piispaksi, johon virkaan hänet asetettiin 26. helmikuuta 2012.
Raision Kuula

Raision Kuula on vanhin raisiolainen urheiluseura, joka perustettiin 1909. Sille on vuosien saatossa kertynyt useita kansainvälisiä mestaruusmitaleja, nuorten sarjoissa kaksi EM-mitalia, ja yksi Pohjoismaiden kisojen hopea. Raision Kuula on yksi Varsinais-Suomen  menestyneimmistä seuroista.
Seuran nykyiseen lajivalikoimaan kuuluvat yleisurheilu ja hiihto. Aikaisemmin sillä on ollut toimintaa myös voimistelussa, pyöräilyssä, soudussa, uinnissa, painissa, pesäpallossa, jalkapallossa, lentopallossa, jääkiekossa, suunnistuksessa ja painonnostossa.
Seuran menestyneitä urheilijoita

kuulantyöntäjä Marika Tuliniemi (1993 alle 20-vuotiaiden EM-kisojen kultaa, Suomen naisten kaikkien aikojen tilastoissa neljäntenä Berkeleyssä 1997 työnnetyllä tuloksella 18,09)
keihäänheittäjä Juha Aarnio, (1997 alle 20-vuotiaiden EM-kisojen, hopeaa tuloksella 77,60)
seiväshyppääjä Jani Sörensen, (alle 23-vuotiaiden Pohjoismaiden mestaruuskilpailujen hopea Eurajoella)
pikajuoksija Johanna Kylmänen (Euroopan nuorten olympiafestivaalien hopeaa 100 metrin juoksussa Azerbaidžanin Bakussa 2019)
Aiheesta muualla

Raision Kuulan sivusto
Michigan State Capitol

| Michigan State Capitol |
| --- | --- |

Sijainti:   Lansing, Michigan
Valmistumisvuosi:  1879
Käyttäjä:  Michiganin osavaltioparlamentti
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Michigan State Capitol on rakennus Michiganin osavaltion pääkaupungissa Lansingissä. Sinne on sijoitettu Michiganin osavaltion lakiasäätävän elimen ja kuvernöörin tilat. Rakennus on luokiteltu kansallishistorialliseksi maamerkiksi Yhdysvalloissa. Se on järjestyksessään kolmas Michiganin osavaltiohallintoa isännöivä rakennus.
Ensimmäinen lainsäädäntörakennus sijaitsi Michiganin alkuperäisessä pääkaupungissa Detroitissa. Lansingiin pääkaupunki ja sen mukana lainsäädäntö siirrettiin vuonna 1847 osavaltion läntisten alueiden kehittämistarpeen vuoksi. Lansing oli myös turvallisempi ratkaisu kuin Detroit ajatellen Windsorissa majailleita brittiläisiä joukkoja. Nykyinen lainsäädäntörakennus, jota edelsi väliaikainen puinen rakennus, vihittiin vuoden 1879 tammikuussa. Se edustaa arkkitehtuurin uusklassista tyylisuuntaa. Vuonna 1992 rakennus vihittiin uudelleen kolmivuotisten kunnostustöiden jälkeen.
Michiganin ensimmäinen lainsäädäntörakennus

Michiganin ensimmäinen lainsäädäntörakennus eli State Capitol valmistui vuonna 1832 Detroitiin. Tuolloin Michigan ei kuitenkaan vielä ollut oma osavaltionsa, vaan territorio ja rakennus ei täten osavaltioelimiä välittömästi sen valmistuttua majoittanut. Rakennus oli rakennettu tiilistä ja se oli yksi ensimmäisistä uuskreikkalaista tyyliä edustavista rakennuksista Michiganissa. Sitä koristivat joonialaiset pylväät ja 42-metrinen keskustorni.
Rakennuksen rakentaminen maksoi noin 24 500 senaikaista Yhdysvaltain dollaria. Vuoden 1847 maaliskuun 17. päivänä päätettiin osavaltiopääkaupungin siirrosta Detroitista Lansingiin. Täten myös lainsäädäntö muutti Lansingiin ja rakennuksen käyttötarkoitus muuttui. Siitä tehtiin ensin julkinen koulu ja myöhemmin kirjasto, ennen kuin se paloi vuonna 1893.
Toinen lainsäädäntörakennus

Lansingiin siirretyn lainsäädännön tarpeille rakennettu Michiganin toisen lainsäädäntörakennuksen rakentamistyöt käynnistettiin vuonna 1847. Kaksikerroksinen puurakennus jäi vain väliaikaiseksi ratkaisuksi ja se tuli maksamaan noin 22 950 sen aikaista Yhdysvaltain dollaria. Uuden, pysyvän lainsäädäntörakennuksen valmistuttua vuonna 1879 rakennus myytiin. Se toimi tehtaana, kunnes koki saman kohtalon kuin ensimmäinen lainsäädäntörakennus: se tuhoutui tulipalossa vuonna 1882.